_:nae50bbf7ee444edd987568afaa9d8cecxb0
<http://schema.org/articleBody>
"Ако сте решили да разпуснете край столичните басейни, това струва между 4 до 20 лева. За допълнителни екстри в някои комплекси се доплаща, а в други - те се калкулират в цената. Плувен комплекс &bdquo;Спартак&rdquo; очаква посетители със своите открит и закрит басейни, възстановителен център &ndash; сауна и масаж, фитнес и тенис кортове.Входът там това лято е 4 лева за възрастни и 3 лева за деца, студенти и инвалиди. Цената на шезлонг е както миналата година - 2 лв., ако искате чадър, той влиза в цената за вход.Плувен комплекс &bdquo;Диана&rdquo; със своите 3 басейна - олимпийски, спортен и за скокове, както и теренът за плажен волейбол и кът за децата, всяко година привлича хиляди гости. Той също вече е отворил врати.Не по-малко известният сред софиянци &rdquo;Червено знаме&rdquo; очаква своите посетители с два открити басейна, кула за скокове, трамплини, фитнес, сауна и масажи. Цените са сходни с тези в &bdquo;Спартак&rdquo;.Две водни пързалки и 3 открити басейнa привличат клиенти и в развлекателен комплекс &bdquo;Варадеро&rdquo;. Там цената за вход е 5 лева за възрастни и 3 лева за деца. &rdquo;Люлин Бийч&rdquo;, който отвори врати за първи път преди няколко години ще очаква своите посетители с 3 басейна &ndash; голям, детски и с изкуствени вълни. Входът включва шезлонг и чадър, обаче количествата са ограничени. Тази година почитателите на спорта и водата могат да се възползват от услугите на Спортен клуб R5, който освен с басейн разполага с фитнес зала, тенискортове, игрище футбол, масаж, солариум. Входът там е 7 лв., включва шезлонг и чадър, 15 лева е цената във ВИП зоната. Тези, които искат да се откъснат от столицата, могат да посетят комплексът с басейн и други водни атракции в Панчарево или плажът в Рударци.Въпреки че по традиция сме свикнали на първи юни да се отварят вратите навсякъде, все още някои от комплексите не са готови. В Макси Клуб, поради лошото време, откриването на сезона е отложено за дните около 10-ти юни. Комплексът разполага със 6 открити басейна, SPA център и тенис клуб. Там входът е малко по-висок, но и удобствата са на добро ниво. Мария Луиза пък въобще не се знае дали ще отвори врати това лято."
<https://new.frognews.bg/biznes-turisam/stolichnite-plajove-otvoriha-vrati.html>